stanford-oval/wikipedia huggingface dataset:
הווילה הרומאית בקזאלה
היסטוריה

באתר בו הוקמה הווילה היה כנראה יישוב חקלאי עתיק, כנראה חווה חקלאית. על חווה זו נבנה מבנה מגורים, כנראה מעונו של אריס עשיר או של משרת בכיר של אחד מבעלי הקרקעות העשירים באזור. שני דיוקנאות שנמצאו בשרידי מבנה זה מתוארכים לסופה של המאה ה-1, וייתכן שהם דיוקנאות של בני המשפחה. הסטרטיגרפיה של האתר מספקת עדות על חיים במבנה מן המאה ה-1 ועד סוף המאה ה-3. באותה תקופה חילקו הרומאים את שטח העורף החקלאי בסיציליה לאחוזות חקלאיות שהשתרעו על שטח גדול. אחוזות אלו נקראו לטיפונדיה, לטיפונדיום ביחיד. מבנה המגורים הקדום יותר נהרס כנראה ברעידת אדמה בעשור הראשון של המאה ה-4.
הווילה הוקמה בתאריך כלשהו בין השנים 310–340. באותה תקופה היה המבנה שייך, ככל הנראה, למרקוס אורליוס מקסימיאנוס. מקסימיאנוס היה יליד פאנוניה, שהחל את דרכו כחייל בצבא הרומי והתקדם עד לדרגת גנרל. הקיסר דיוקלטיאנוס מינה אותו כאוגוסטוס בעת הנהגת משטר הטטררכיה. מקסימיאנוס התאבד בתחילת שנת 310; בנו מרקוס אורליוס ולריוס מקסנטיוס היה אמור לרשת אותו, אך הוא נהרג במלחמה נגד קונסטנטינוס בשנת 312. ההדר והפזרנות שבה נבנתה הווילה מעידות על כך שכנראה נבנתה בפקודתם של מקסימיאנוס או מקסנטיוס עצמם, ולכל הפחות בידי בעל קרקעות עשיר ובעל עוצמה.
על פי גודלה של הווילה מסתבר ששימשה כנראה כמרכזה של אחוזה, לטיפונדיום. לא ידוע כמה זמן הייתה הווילה מרכז כזה; ההנחה היא שהמבנה שימש למטרה זו פחות מ-150 שנים. לאחר שהווילה ננטשה ונותרה בלתי מאוכלסת התפתח סביבה כפר, שנקרא פאלאטיה (מן המילה פאלאטינום, ארמון). הווילה נפגעה וייתכן שנהרסה לגמרי בעת כיבוש האי על ידי הונדלים והויזיגותים. הבניינים המשניים של החווה נותרו בשימוש, לפחות חלקי, במהלך שלטון האימפריה הביזנטית והשלטון הפאטמי. במאה ה-12 כיסתה מפולת אדמה את הווילה, והאתר ננטש סופית. הניצולים עברו להתגורר ביישוב שהיה ממוקם במקום בו נמצאת העיירה פיאצה ארמרינה כיום.
למרות שכמה מחלקיה הגבוהים של הווילה בלטו מעל פני הקרקע, נשכח קיומה כמעט לגמרי. בתחילת המאה ה-19 נמצאו כמה חלקים של רצפת פסיפס ועמודים. מאוחר יותר באותה מאה בוצעה החפירה הארכאולוגית הראשונה במקום.
ב-1929 נעשו במקום החפירות המדעיות הראשונות, ולאחריהן נעשו באתר הווילה עוד חפירות ארכאולוגיות בשנים 1935 עד 1939, ובשנות ה-50 של המאה ה-20.
מבנה

נראה שלווילה היו כמה ייעודים. כמה מן החדרים בווילה נועדו בבירור למגורים, ואחרים נועדו כנראה למטרות משרדיות ורשמיות. ייעודם של חדרים נוספים עדיין לא ברור, אם כי ניכר שלא נבנו למטרות מסחריות או כחדרי ייצור. מסתבר, שהווילה הייתה מעונו הקבוע או הקבוע למחצה של בעליה: במעונו זה היה מקבל את הנתינים המקומיים, והבית שימש כמרכז המנהלי של הלטיפונדיום.
הווילה בנויה על כמה פי הכללים שהיו מקובלים בבניית וילות רומיות. יחד עם זאת, ווילה זו גדולה ומפוארת בהרבה מכל וילה אחרת, ואין אף וילה דומה לה; במובן זה התואר "ארמון" מתבקש יותר עבור מבנה זה. השטח שנחשף משתרע על 400 מטרים רבועים, וזהו רק חלק מן המכלול המקורי: עד היום נחשפו רק חלקי הווילה העיקריים, ואילו מבני המשנה של הווילה, כגון מגורי העבדים, בתי מלאכה, אורוות וכדומה לא אותרו עדיין. הווילה בנויה על מדרון מתון, ממזרח למערב; הבזיליקה וחדרי המגורים הפרטיים נמצאים בחלק הגבוה, ממזרח, הפריסטיילום באמצע השיפוע, והכניסה היא בחלק הנמוך. ניתן לחלק את השרידים שנמצאו לארבע קבוצות חדרים עיקריות, כל אחת מהן מקושטת ומעוטרת ברצפות פסיפס משובחות.
המכלול הראשון כולל את הכניסה המונומנטלית לבית, דרך אטריום שדרכו נכנסים מזרחה לפריסטיילום (Peristylum), חצר פנימית שהייתה מוקפת באכסדרה. מצפון לאטריום היה מכלול בית המרחץ. הכניסה לבתי המרחץ הייתה תחילה לפאלאסטרה (palaestra), חדר שנועד להתעמלות, משם לפריג'ידריום (frigidarium), חדר קר, ממנו היו נכנסים למרחצאות עצמם דרך הטפידריום (tepidarium), חדר חם.
האזור השני היה האזור המרכזי, שבמרכזו הפריסטיילום העיקרי. הייתה זו, כאמור, חצר פנימית מרשימה, מקופת אכסדרה, ובמרכזה מזרקה. רוב חדרי המגורים והעבודה היו מאורגנים סביב חצר זו. מצפון לפריסטיילום היו חדרי האורחים, מטבח וחדרי המשרתים, וממזרח היו חדרים פרטיים ובזיליקה גדולה (ראו בהמשך).
בחלקה הדרומי של הווילה היה המכלול השלישי, שהיה מאורגן סביב פריסטיילום נוסף, שצורתו אליפטית. לחצר זו נפתח חדר אוכל מרווח, הטריקליניום (triclinium), שבשלושת צדדיו היו גומחות מפוארות (אפסיס), מעוטרות בסצנות מן המיתולוגיה הרומית, במיוחד הרקולס.
ממזרח לפריסטיילום הראשי היה המכלול הרביעי, שהיה מחובר אליו במסדרון ארוך ובו פסיפס גדול המתאר ציד. מעבר למסדרון זה היו כאמור בזיליקה גדולה, אזור ששימש לאירוח. אולם זה מרוצף בשיש ולא בפסיפס. לידו נמצאים חדרים פרטיים, והפסיפס שבהם מתאר מחות ביתיים ושלווים יותר. אחד הפסיפסים הנודעים במכלול זה מתאר קבוצה של נשים צעירות הלבושות בבגדים המזכירים ביקיני מודרני, ועסוקות בפעילות ספורטיביות.
הפסיפסים

הפסיפסים שנמצאו בווילה הם מוקד העניין העיקרי שבה. הם נוצרו ככל הנראה בידי אומני פסיפס מצפון אפריקה, בשיא פריחתה של אומנות זו. ההערכה היא[דרוש מקור] שלפחות שני רבי-אומן עבדו בווילה: האחד יצר פסיפסים המתארים תמונות מן המיתולוגיה הקלאסית, והשני תיאר תמונות עכשוויות יותר. מגוון הנושאים המתוארים בפסיפסים הוא גדול: מיתולוגיה, תמונות ציד, צמחייה וחי, סצנות ביתיות, ועוד. כמעט כל חמישים החדרים בווילה מעוטרים בפסיפסים, בשטח כולל של 3500 מטרים רבועים. גם העמודים והקירות בווילה היו מעוטרים בגבס צבוע, גם בפנימה של הווילה וגם בחלקיה הצבעוניים. חלק ניכר מעיטורים אלה השתמר.
חלק ממערכת החימום של המרחצאות
מבקרים במסדרון הארוך שבין הפריסטיילום לבזיליקה, ליד פסיפס הציד הגדול
פרט מתוך פסיפס הציד הגדול
פסיפס הציד הקטן
פסיפס המתאר מרוץ כרכרות
פסיפס ארוטי בחדרי המגורים
פסיפס מן המרחצאות
פסיפס בפריסטיילום
תוכנית הווילה. מקרא:
1 - אטריום
2 - פריסטיילום מרכזי
3 - בזיליקה
4 - 6 - מכלול המרחצאות:
4 - palaestra, אזור להתעמלות
5 - פריג'ידאריום, חדר קר
6 - טפידאריום, חדר חם והמרחצאות
7 - חדרי אורחים
8 - מטבח
9 - חדרי משרתים
10 - חדרי המשפחה
11 - חדרי אוכל
12 - פריסטיילום משני
קטע מפסיפס הציד הגדול
קטע מהפסיפס המתאר נערות ב"ביקיני"
ה'תק"ך

ה'תק"ך או ה'תק"כ (5,520) ובקיצור תק"ך או תק"כ – היא שנה עברית  אשר החלה ביום א' בתשרי, אור ל-22 בספטמבר 1759, והסתיימה ביום כ"ט באלול, 10 בספטמבר 1760.
המולד של תשרי חל ביום השבת, 2 שעות ו-497 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה רביעית לשמיטה, ושנת 10 במחזור העיבור ה-291. תקופת ניסן שבשנה זו היא תחילת שנת 4 (סימנה דיזז) במחזור השמש ה-198.
שנה זו היא שנת 1,691 לחורבן הבית, ושנת 2,071 לשטרות.
אירועים

רבי שאול ישועה אביטבול התקבל כרבה של קהילת צפרו במרוקו.
נולדו

י"א בתשרי – רבי צבי אריה לנדא, אדמו"ר באליק ומייסד חסידות אליק. (נפטר בי"א בתשרי ה'תקע"ב)
ז' באדר – רבי חיים דייטשמן, רב בוהמי, אב"ד וראש ישיבה בטרייביטש, ובסוף ימיו בקלן. (נפטר בט"ו בכסלו ה'תקצ"ז)
ו' בסיון – רבי נפתלי צבי הורוביץ, אדמו"ר גליצאי ומייסד חסידות רופשיץ. (נפטר בי"א באייר ה'תקפ"ז)
רבי חננאל ניפי, רבה של צ'נטו באיטליה, פוסק הלכה וחבר הסנהדרין של פריז. (נפטר בכ"ח בטבת ה'תקצ"ו)
רבי ברוך תאומים-פרנקל, רבה של לייפניק ומגדולי דורו, מכונה "ברוך טעם". (נפטר בז' בתמוז ה'תקפ"ח)
נפטרו

ט"ז בשבט – רבי יונה נבון, פוסק ודיין בירושלים, שד"ר ורבם של החיד"א ומהרי"ט אלגאזי. (נולד בה'תע"ג)
ו' בסיוון – הבעל שם טוב (רבי ישראל בן אליעזר), מייסד החסידות
רבי ברזילי יעבץ, מרבני איזמיר.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'תק"ל

ה'תק"ל (5,530) ובקיצור תק"ל – היא שנה עברית  אשר החלה ביום א' בתשרי, אור ל-2 באוקטובר 1769, והסתיימה ביום כ"ט באלול, 19 בספטמבר 1770.
המולד של תשרי חל ביום השבת, 21 שעות ו-549 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנת שמיטה, ושנת 1 במחזור העיבור ה-292. תקופת ניסן שבשנה זו היא תחילת שנת 14 (סימנה ידלוז) במחזור השמש ה-198.
שנה זו היא שנת 1,701 לחורבן הבית, ושנת 2,081 לשטרות.
אירועים

רבי אהרן אלפנדרי, מחכמי איזמיר, עולה לארץ ישראל ומתמנה כראש רבני חברון.
ו' בסיוון - רבי ידידיה טיאה וייל מתמנה כרבה של קרלסרוהה, למעלה משנה לאחר פטירת אביו רבי נתנאל וייל. הוא הנהיג את הקהילה עוד 36 שנים.
נולדו

כ"ז בטבת - רבי אברהם בנימין זאב המבורג, ראש ישיבת פיורדא, מבכירי רבני אשכנז בראשית המאה ה-19.
רבי יעקב לורברבוים, רבה של ליסא ומגדולי האחרונים, מחבר "נתיבות המשפט" (נפטר ה'תקצ"ב).
רבי ישראל משקלוב, רב, שד"ר, ממנהיגי עליית תלמידי הגר"א, מחבר "פְּאַת הַשֻּׁלְחָן" (נפטר ה'תקצ"ט).
רבי מרדכי טברסקי (המגיד מצ'רנוביל), האדמו"ר השני לבית צ'רנוביל ואבי החסידויות המסתעפות ממנה (נפטר ה'תקצ"ז).
רבי אלכסנדר סנדר אייכנשטיין, אבי חסידות קומרנה (נפטר ה'תקע"ח).
רבי מרדכי דוד אונגר, אבי חסידות דומברובה (נפטר ה'תר"ג).
רבי יצחק לייפר, האדמו"ר השני בשושלת קאליש.
רבי ברוך גויטיין, אב"ד העדיעס ומחבר הספר "כסף נבחר" (נפטר ה'תר"ב).
רבי יצחק קוב'ו, שד"ר והראשון לציון, מגדולי חכמי ירושלים במחצית הראשונה של המאה ה-19 (נפטר ה'תרי"ד).
רבי משה פודהוצר, רב גליציאני, רבה של הרימלוב. אבי משפחת פודהוצר-פודהורצר-פדהצור (נפטר ה'תקצ"ו).
נפטרו

י"ז בטבת - רבי מאיר פישלס (מהר"ם בומסלא), רב, ראש ישיבה ודיין אשכנזי, ראב"ד פראג וראש הישיבה בה במשך ארבעים שנה (נולד בערך ה'תס"ג).
רבי דוד אלטשולר - מחשובי פרשני התנ"ך, מחבר "המצודות"
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הפקולטה לביולוגיה (הטכניון)

| --- | --- |

 פקולטה
 תקופת הפעילות:  1971–הווה (כ־53 שנים) 
 תלמידים
 :  600 
 מיקום
 מדינה:  ישראל ישראל
 קואורדינטות:  32°46′37″N 35°01′36″E﻿ / ﻿32.776978453274°N 35.026600629365°E﻿ / 32.776978453274; 35.026600629365
 biology.technion.ac.il/he
  (למפת חיפה מוגדלת) הפקולטה לביולוגיה(למפת חיפה רגילה) הפקולטה לביולוגיה(למפת הגליל המערבי רגילה) הפקולטה לביולוגיה(למפת הגליל המערבי מוגדלת) הפקולטה לביולוגיה
 
הפקולטה לביולוגיה של הטכניון בחיפה נוסדה בשנת 1971, והיא עוסקת בהכשרה של ביולוגים. דיקן הפקולטה הוא פרופ' מיכאל גליקמן.
הפקולטה כיום

הפקולטה לביולוגיה מנהלת תוכניות מחקר בכל התחומים המרכזיים של הביולוגיה תוך חלוקה למחקר בסיסי ומחקר יישומי. במחקר הבסיסי חוקרים: חיידקים, פטריות, תולעים, חרקים, צמחים, עופות ויונקים כולל בני אדם. החוקרים משתמשים בהנדסה גנטית ושיטות מולקולריות מתקדמות אחרות לחקר מבנה הגן הבודד ותפקודו, מערכת הבקרה והגומלין בין כלל הגנים, מנגנוני אבולוציה, ביוכימיה, אנזימולוגיה, מדעי החלבון, וביואינפורמטיקה.
במחקר היישומי נערך מחקר בתחומים שונים של הנדסה גנטית וביוטכנולוגיה. לדוגמה: פיתוח צמחים מהונדסים לחקלאות, הנדסת חלבונים לייצור מולקולות ביולוגיות בעלות תכונות רצויות, הבנת מנגנוני הזדקנות, זיהוי מולקולות מטרה בטפילים וגורמי מחלות, הבנת הבסיס המולקולרי של מחלת הסרטן, זיהוי ופיתוח נוגדנים כנגד גידולים ממאירים, עמידות או רגישות לתרופות.
בפקולטה לומדים כ-500 סטודנטים לתוכנית לתואר ראשון, וכ-100 בתוכניות לתואר שני ושלישי.
תוכניות לימוד

תואר ראשון בביולוגיה - תוכנית תלת שנתית בביולוגיה. תוכנית הלימודים מספקת רקע בביולוגיה, התוכנית מעניקה תואר ראשון "בוגר למדעים בביולוגיה". תוכנית הלימודים כוללת קורסים בנושאים: ביוכימיה, ביולוגיה מולקולרית, גנטיקה והנדסה גנטית, ביולוגיה של התא וביולוגיה התפתחותית. בנוסף לרקע בביולוגיה כללית של בעלי חיים וצמחים, ביופיזיקה ואימונולוגיה לצד לימודי היסוד בכימיה, מתמטיקה, פיזיקה, סטטיסטיקה ומדעי המחשב. התוכנית מעניקה תואר בביולוגיה.
בוגר בביוכימיה מולקולרית - תוכנית תלת שנתית בשיתוף עם הפקולטה לכימיה. המסלול כולל קורסים מתקדמים בביוכימיה, ביולוגיה מולקולרית וכימיה.
בוגר במדעי המחשב עם התמקדות בביואינפורמטיקה - תוכנית ארבע שנתית בשיתוף עם הפקולטה למדעי המחשב.
בוגר במדעי המעבדה הרפואית - תוכנית ארבע שנתית בשיתוף עם הפקולטה לרפואה. המסלול משלב קורסים בביולוגיה ורפואה.
מסלול משולב ביולוגיה והנדסת מזון וביוטכנולוגיה - תוכנית משותפת עם הפקולטה להנדסת ביוטכנולוגיה ומזון התוכנית מעניקה תואר בביולוגיה ותואר בהנדסת מזון וביוטכנולוגיה.
מוסמך בהנדסה ביוכימית - תוכנית ארבע שנתית בשיתוף עם הפקולטה להנדסה כימית להכשרת מהנדסים כימיים.

בניין למדעי החיים על שם משפחת אמרסון
המוזיאון הטרופי

| --- | --- |


 מידע כללי
 סוג:  אנתרופולוגיה
 כתובת:  בניין המכון הטרופי, Paviljoen Welgelegen 
 מיקום:  עיריית אמסטרדם 
 מדינה:  הולנד 
 בעלים:  המוזיאון הלאומי לתרבויות העולם 
 מייסדים:  Frederik Willem van Eeden 
 מבקרים בשנה:  197,000
 הקמה ובנייה
 תקופת הבנייה:  ?–1864
 תאריך פתיחה רשמי:  1871 
 קואורדינטות:  52°21′45″N 4°55′16″E﻿ / ﻿52.3625°N 4.9211111111111°E﻿ / 52.3625; 4.9211111111111
 amsterdam.wereldmuseum.nl
  (למפת אמסטרדם מוגדלת) המוזיאון הטרופי(למפת אמסטרדם רגילה) המוזיאון הטרופי
 
המוזיאון הטרופי (בהולנדית: Tropenmuseum) הוא מוזיאון לאנתרופולוגיה שנמצא באמסטרדם שבהולנד. המוזיאון הוא אחד המוזיאונים הגדולים ביותר בהולנד, ומציג שמונה תערוכות קבועות. עד 2014 נוהל המוזיאון על ידי המכון המלכותי ללימודי האזורים הטרופיים, ולאחריה על ידי המוזיאון הלאומי לתרבויות העולם.
תצוגות המוזיאון > אפריקה

תצוגה של מוצגים שנאספו על ידי המוזיאון מאזורי אפריקה שמדרום לסהרה. תצוגה זו ממחישה את ההיסטוריה של אפריקה מאז ראשית הקולוניאליזם האירופי ועד מתן העצמאות למדינות אפריקה באמצע המאה ה-20. המוצגים מציגים כ-12 תרבויות מ-20 מדינות וכוללת מסכות וכלים דתיים, אמנות חילונית ואופנה.
תצוגות המוזיאון > אמריקה הלטינית

תצוגת אמריקה הלטינית מציגה את מפגש התרבויות שהתרחש באמריקה הלטינית ובמושבות ההולנדיות באזור זה - מפגש בין התרבות האינדיאנית המקומית, התרבות הספרדית, התרבות ההולנדית והתרבות האפריקאית שהובאה בכוח עם העבדים מאפריקה.
התערוכה מתמקדת בשינויים שעברו התרבויות באזור בשל המפגש ובהתפתחותם עד ימינו. כמו כן מציגה התערוכה מוצגים פרה קולומביאנים, בהם כלי חרס, מסכות דתיות ובגדי נוצות מסורתיים, וכן מוצגים המושבים ההולנדיות בסורינם והאנטילים ההולנדים באמצעות רישומים מהתקופה ודיורמות מהמאה ה-19 הממחישים את החיים במטעים ההולנדיים.
תצוגות המוזיאון > האדם והסביבה

תצוגה זו מציגה את אורח החיים באזורי הטרופיים והסובטרופיים, ובעיקר בארבעה אזורים שונים: יערות הגשם המשווניים, הסוואנה, חופי הים והערים באזורים אלה.
התערוכה מציגה את ההקשר בין גידול בננות, קפה, גומי ושוקולד עם הרס יערות הגשם, ואת גידול הצאן באזורי הסוואנה עם המדבור של אזורים אלה.
תצוגות המוזיאון > איי הודו המזרחית

תצוגה המציגה את ההיסטוריה הקולוניאלית של הולנד באיי הודו המזרחיים ההולנדיים, ובייחוד באינדונזיה - התיישבות שמקורה בחברת הודו המזרחית ההולנדית במהלך המאה ה-17.
תצוגות המוזיאון > פפואה גינאה החדשה

תצוגה של חפצי דת וחפצים טקסיים מפפואה גינאה החדשה, ושל השינויים בתרבות פפואה גינה החדשה במאה ה-20.
תצוגות המוזיאון > מערב אסיה וצפון אפריקה

תצוגת מערב אסיה וצפון אפריקה מציגה את התרבות המוסלמית הנפוצה באזור צפון אפריקה, ואת ההיסטוריה וההתפתחות של האסלאם, תוך מתן דגש לטכנולוגיה ולמדע שהתפתחו בתור הזהב של האסלאם בספרד ובצפון אפריקה.
בין היתר מוצגים סכיני ברית מילה, אוהלים של שבטים, תצלומים ושחזורים של עיר עתיקה למול עיר חדשה בצפון אפריקה, עששיות מסגדים וקטורת ממחישים למבקרים את האווירה באזורים אלה.
כמו כן מוצגת אמנות שימושית אסלאמית הכוללת דלתות מעוטרות, רהיטים, ספרים, אריגה ותכשיטים, וכן מוצגים קעקועי חינה.
תצוגה זו כוללת תשעה שחזורים של מבנים מסורתיים ובהם חדר מגורים תימני מסורתי.
הנרי ג'יימס

| --- | --- |

 לידה:  15 באפריל 1843 ניו יורק, ארצות הברית 
 פטירה:  28 בפברואר 1916 (בגיל 72) צ'לסי, הממלכה המאוחדת של בריטניה הגדולה ואירלנד 
 מדינה:  ארצות הברית, הממלכה המאוחדת של בריטניה הגדולה ואירלנד 
 מקום קבורה:  Cambridge Cemetery 
 מקום לימודים:  אוניברסיטת הרווארד 
 שפות היצירה:  צרפתית, אנגלית 
 סוגה:  ספרות גותית 
 זרם ספרותי:  ספרות ריאליסטית 
 יצירות בולטות:  The American, כנפי היונה, Daisy Miller, מה ידעה מייזי, The Turn of the Screw, דיוקנה של גברת, The Ambassadors 
 הושפע מ:  הנריק איבסן, אונורה דה בלזק 
 פרסים והוקרה:  מסדר ההצטיינות 
 חתימה:   
 
דיוקן של הנרי ג'יימס מאת ג'ון סרג'נט
הנרי ג'יימס (באנגלית: Henry James;‏ 15 באפריל 1843 – 28 בפברואר 1916) היה סופר אמריקאי-אנגלי.
ביוגרפיה

הנרי ג'יימס נולד בניו יורק. אביו היה פילוסוף שקנה לו שם בכתביו התאולוגיים. אחיו הגדול היה הפילוסוף ויליאם ג'יימס. הוא חונך על ידי מורים פרטיים בביתו עד 1855. את נעוריו בילה בנסיעות בין אמריקה לאירופה, הוא למד לסירוגין בניו יורק, בפריז, בבון, בלונדון, ובז'נבה. ב-1862 החל ללמוד משפטים באוניברסיטת הרווארד, אך זנח את הלימודים אחרי שנה.
בשנת 1865 החל ג'יימס לפרסם סיפורים ורשימות ביקורת בכתבי עת. ב-1869 נסע לאירופה, למסעו הגדול הראשון. שם, בלונדון, בפריז וברומא, כתב על חוויותיו. הרומן הראשון שלו "רודריק הדסון", שפורסם ב-1876, מספר על פסל אמריקאי החי ברומא.
ג'יימס הרבה לכתוב על השפעת התרבות האירופית על האמריקנית, וההבדלים שבין האופי האמריקאי והאירופי. בנוסף לרומנים כתב כמאה סיפורים, ספרי מסע, ביקורת ספרותית וביוגרפיה של הסופר נתניאל הות'ורן. הוא כתב גם מחזות, אך הצלחתו כמחזאי הייתה מוגבלת. הוא חי כשנה בפריז אך לא מצא שם את מקומו. ב-1876 השתקע בלונדון והתגורר בה כעשרים שנה, בשנים אלה כתב את מיטב יצירתו.
ג'יימס הצהיר על עצמו כרווק, לא נישא מעולם ודחה הצעות נישואין באופן שיטתי. במשך השנים פורסמו יומניו האישיים ומכתבים רבים שכתב, חלקם אף בעלי אופי ארוטי, לגבר צעיר איתו היה בקשר. בלטו במיוחד מכתביו לפסל האמריקאי הנדריק כריסטיאן אנדרסן. השניים הכירו ברומא בשנת 1899 כאשר אנדרסן היה בן 27, וגם עשור לאחר מכן חיבר ושלח ג'יימס לאנדרסן מכתבים מלאי תשוקה. ג'יימס חי באנגליה עד מותו.
מספריו של הנרי ג'יימס

רודריק הדסון (1876)
האמריקאי (1877), תרגם אמציה פורת, הוצאת כרמל, ירושלים, 2018
האירופאים (1878), ראה אור בעברית בהוצאת עם עובד, 1992, תרגמה עינאל ורדי
דייזי מילר (1879), ראה אור בעברית בהוצאת מסדה, 1968, תרגם י' לבנון
דיוקנה של גברת (1881), ראה אור בעברית בהוצאת מוסד ביאליק, 1978, תרגמה אסתר כספי
התלמיד (1891), ראה אור בעברית בהוצאת ספריית מעריב, תרגמה אורה סגל, אחרית דבר מאת עלית קרפ, 2008
שלל פוינטון (1897) ראה אור בעברית בהוצאת עם עובד, 2006, תרגמה אלינוער ברגר
כנפי היונה (1902) ראה אור בעברית בהוצאת אור-עם, 1986, תרגמה טלה בר
השגרירים (1903) ראה אור בעברית בהוצאת כרטא
קערת הזהב (1904)
הסצנה האמריקאית (1907)
טבעת החנק (סיפור) The Turn of the Screw ראה אור בעברית בהוצאת בבל תחת השם פיתול כפול, תרגמה אופירה רהט, 2002
הדמות בשטיח ראה אור בעברית בהוצאת כתר 1987, תרגמה אורה סגל
העלמה מכיכר וושינגטון-היורשת ראה אור בעברית בהוצאת אור-עם, 1998, תרגמה טלה בר
מה שמייזי ידעה ראה אור בעברית בהוצאת אור-עם, תרגמה טלה בר, 2016
הבוסטונים ראה אור בעברית בהוצאת אור-עם, 1986, תרגמה אסתר דותן
הואלריו האחרון ראה אור בעברית בהוצאת אור-עם, 1992, תרגמה אסתר דותן
היורשת-כיכר וושינגטון ראה אור בעברית בהוצאת ש. פרידמן, 1990, תרגום א. ענבי עובד למחזה ב"קאמרי" על ידי ע. בורלא
מזבח המתים ראה אור בעברית בהוצאת הקיבוץ המאוחד, 1989, תרגמה אורה סגל
החיה שבג'ונגל ספסל השוממות ראה אור בעברית בהוצאת עם עובד, 2000, תרגם אמציה פורת
מה ידעה מייזי (תורגם לעברית לראשונה בשם  מה שמייזי ידעה ב 1986), ראה אור בעברית בתרגום חדש בהוצאת תמיר/סנדיק. 2016 תרגמה מאנגלית: קטיה בנוביץ'
יומנו של בן חמישים, ראה אור בהוצאת "תשע נשמות" (במסגרת הסדרה מפה לאוזן), 2019, תרגם ארז וולק
משקפיים ועוד שניים, ראה אור בהוצאת אפרסמון, 2021, תרגום: משה רון
ספר לכבודו

מחווה לשישה סופרים של המאה התשע-עשרה - א.ת.א. הופמן, ניקולאי גוגול, גוסטב פלובר, הרמן מלוויל, שלום יעקב אברמוביץ, "הנרי ג'יימס", תרגום : נילי מירסקי, אילנה המרמן, אברהם יבין, הוצאת עם עובד, (פרוזה אחרת), 2006
לקריאה נוספת

האמן, ביוגרפיה של הנרי ג'יימס, קולם טובין, הוצאת בבל, 2006, תרגם גיורא לשם
הערות שוליים

↑  Terry Eagleton, "The asperity papers, a review of The Year of Henry James: The Story of a Novel by David Lodge", The Guardian, 24 June 2006
↑  Mamoli Zorzi, Rosella (Ed.) Beloved Boy: Letters to Hendrik C. Andersen, 1899–1915
↑  Gunter, Susan E; Jobe, Steven Dearly Beloved Friends: Henry James's Letters to Younger Men (2001)
1 2   רות אלמוג, שמענו שהיו לך חיים רבי תהפוכות מוזרים מאין כמוהם, באתר הארץ, 19 במרץ 2019
↑  יצחק לאור, מבוא לאמנות הניצול, באתר הארץ, 2 באפריל 2008
↑  רות אלמוג, יותר אנגלי מדיקנס, באתר הארץ, 7 בנובמבר 2006
↑  גליה אופק, האומנת הכפולה, באתר הארץ, 10 בנובמבר 2002
↑  אבנר שפירא, תרגומים חדשים לקלאסיקות של הנרי ג'יימס ותומאס מאן, באתר הארץ, 7 בנובמבר 2016
↑  הספר: "הדבר האמיתי"
| --- | --- |
בקרת זהויות :  NLI: 987007263236005171  PLWABN: 9810566615905606  BIBSYS: 90056919  BNC: 000035444  BNE: XX1719699  BnF: cb11908544s (data)  CANTIC: a10106042  CiNii: DA00197277  GND: 118556835  ICCU: CFIV000435  ISNI: 0000 0001 2128 0310  LCCN: n78091982  LNB: 000004027  MusicBrainz: 62813218-eee7-48dc-a436-50996ec0a9eb  NARA: 10581881  NDL: 00444491  NKC: jn19990003963  NLA: 35241795  NLG: 67174  NLK: KAC199613702  NSK: 000007457  NTA: 068403410  RERO: 02-A003418773  SELIBR: 191435  SNAC: w6765dm0  SUDOC: 026934612  Trove: 878675  ULAN: 500280063  VcBA: 495/93393  VIAF: 36920030   WorldCat (עם VIAF): 36920030
הפקולטה להנדסה כימית (הטכניון)

| --- | --- |

בנין מיכאל סובול - הפקולטה להנדסה כימית בטכניון
 פקולטה
 תקופת הפעילות:  1953–הווה (כ־71 שנים) 
 בעלי תפקידים
 דקאן:  שמעון ברנדון
 תלמידים
 :  500 
 מיקום
 מדינה:  ישראל ישראל
 קואורדינטות:  32°46′41″N 35°01′37″E﻿ / ﻿32.778055555556°N 35.027027777778°E﻿ / 32.778055555556; 35.027027777778
 chemeng.technion.ac.il/he/
  (למפת חיפה מוגדלת) הפקולטה להנדסה כימית(למפת חיפה רגילה) הפקולטה להנדסה כימית(למפת הגליל המערבי רגילה) הפקולטה להנדסה כימית(למפת הגליל המערבי מוגדלת) הפקולטה להנדסה כימית
 
הפקולטה להנדסה כימית ע"ש וולפסון של הטכניון בחיפה נוסדה בשנת 1953, והיא עוסקת בהכשרה של מהנדסים כימיים. דקאן הפקולטה הוא פרופ' שמעון ברנדון.
היסטוריה

בשנת 1953 הוקמה המחלקה להנדסה כימית בפקולטה לכימיה תעשייתית. בשנת 1962 המחלקה הופרדה מהפקולטה והפכה להיות יחידה אקדמית העומדת בפני עצמה. בשנת 1972 עברה הפקולטה מהבניין הישן של הטכניון שבשכונת הדר לקמפוס החדש בנווה שאנן, והפקולטה קיבלה שם חדש הפקולטה להנדסה כימית ע"ש וולפסון. הוקמו מספר מעבדות חדשות, מעבדה להנדסה כימית, שתי מעבדות להנדסת פולימרים ומעבדה לבקרת תהליכים.
הפקולטה כיום

בפקולטה 16 חברי סגל, 400 סטודנטים בלימודי הסמכה ו-80 בלימודי מוסמכים כ 34 לומדים לתואר דוקטור. פעילויות המחקר כוללות הנדסת תגובה כימית, אפיון ועיבוד חמרים (חומרים קרמיים, פולימרים, ננוטכנולוגיה) נוזלים מרוכבים (נוזלים ביולוגיים, חמרים פעילי שטח) תהליכי הפרדת חמרים וחקר מים (הפרדה ממברנלית, ביוטכנולוגיה) תהליכי זרימה, תופעות פני השטח והנדסת מערכות תהליכיות.
תוכניות לימוד

בוגר בהנדסה כימית - תוכנית ארבע-שנתית בהנדסה כימית. תוכנית הלימודים מספקת התמחות באחת מהמגמות: מערכות תהליכיות, חומרים, טכנולוגיות סביבתיות, מדעי ההנדסה, מיקרו וננו-טכנולוגיות, תהליכים ביוכימיים והמגמה הכללית. התוכנית מעניקה תואר ראשון בהנדסה כימית.
בוגר הנדסה ביוכימית - תוכנית משותפת עם הפקולטה לביולוגיה, התוכנית היא ארבע שנתית וכוללת התמחות נוספת בתהליכים ביולוגיים.
תוכנית הבין-תחומית לתואר מוסמך בהנדסת סביבה - בשיתוף עם הפקולטה להנדסה אזרחית וסביבתית.
הנס שארף

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 בדצמבר 1907 פרוסיה המזרחית פרוסיה המזרחית, הקיסרות הגרמנית 
 פטירה:  10 בספטמבר 1992 (בגיל 84) קליפורניה קרן, קליפורניה, ארצות הברית 
 מדינה:  גרמניה 
 כינוי:  פני פוקר   פני אבן
 השתייכות:  גרמניה הנאצית גרמניה הנאצית
 תקופת הפעילות:  1942–1945 (כ־3 שנים)
 דרגה:   אובר גפריטר
 פעולות ומבצעים
 מלחמת העולם השנייה 
 
הנס-יואכים גוטלוב שארף (בגרמנית: Hanns-Joachim Gottlob Scharff;‏ 16 בדצמבר 1907 – 10 בספטמבר 1992) היה מתשאל גרמני, ששירת בלופטוואפה במהלך מלחמת העולם השנייה, ונחשב למתשאל הטוב ביותר בגרמניה הנאצית.
בשנים שלאחר המלחמה פעל שארף כאמן ויצר פסיפסים, ולימד מרצון את שיטות החקירה שלו בצבא ארצות הברית.